ນໍ້າຖ້ວມຢູ່ໄທ ລົບກວນ ການຜະລິດສິນຄ້າ
ໄພນໍ້າຖ້ວມຢູ່ໄທ ລົບກວນການຜະລິດ ທັງຢູ່ໃນປະເທດໄທ ແລະຢູ່ຕ່າງປະເທດ
ອົງການຈັດລະດັບການໃຫ້ຄະແນນສິນເຊື່ອຂອງໂລກກ່າວວ່າ ໄພນໍ້າຖ້ວມຮ້າຍແຮງຢູ່ທີ່ປະ ເທດໄທໄດ້ລົບກວນການຜະລິດສິນຄ້າແລະສ້າງຄວາມເສຍຫາຍໃຫ້ແກ່ການຜະລິດຊິ້ນສ່ວນ ທີ່ໃຊ້ຢູ່ໃນໂຮງຈັກໂຮງງານຕ່າງໆໃນຕ່າງປະເທດ ປະເທດໄທເປັນບ່ອນຜະລິດທີ່ສຳຄັນ ສຳລັບບໍລິສັດອີເລັກໂທຣນິກແລະລົດໂອໂຕຂອງຍີ່ປຸ່ນ ໂດຍໄດ້ຜະລິດທັງສິນຄ້າສຳເລັດຮູບແລະຊິ້ນສ່ວນທີ່ຈຳເປັນຕ່າງໆເພື່ອນຳໄປປະກອບຢູ່ບ່ອນ ອື່ນ ລາຍງານສອງສະບັບຂອງບໍລິສັດຈັດລະດັບສິນເຊື່ອ Standard & Poor’s ທີ່ອອກໃນມື້ ວັນພຸດວານນີ້ແຈ້ງວ່າ ພວກນັກຊ່ຽວຊານຂອງຕົນຄິດວ່າ ການລົບກວນທີ່ວ່ານີ້ແມ່ນບໍ່ດົນພໍ ທີ່ຈະສ້າງຄວາມເສຍຫາຍໃຫ້ແກ່ລະດັບສິນເຊື່ອຂອງບໍລິສັດທີ່ສຳຄັນໆຂອງຍີ່ປຸ່ນເຊັ່ນໂຕໂຢ ຕ້າແລະໂຊນີນັ້ນ ລາຍງານຂອງອົງການຂ່າວຣອຍເຕີ້ແຈ້ງວ່າ ໄພນໍ້າຖ້ວມຢູ່ປະເທດໄທພາໃຫ້ມີການອັດໂຮງ ງານຂອງບໍລິສັດໂຕໂຢຕ້າ ນິສສັນແລະຮອນດ້າ ລາຍງານຂ່າວແຈ້ງວ່າ ການຂາດຊິ້ນສ່ວນ ຕ່າງໆເຮັດໃຫ້ບໍລິສັດໂຕໂຢຕ້າ ຕ້ອງໄດ້ຫຼຸດການຜະລິດລົງຈຳນວນນຶ່ງຢູ່ທີ່ປະເທດຍີ່ປຸ່ນ ອິນ ໂດເນເຊຍ ຫວຽດນາມແລະຟີລິບປິນ ສ່ວນລາຍງານຂອງອົງການຂ່າວ AFP ເວົ້າວ່າການ ຂາດອຸບປະກອນຊິ້ນສ່ວນ ໄດ້ບັງຄັບໃຫ້ບໍລິສັດຮອນດ້າຕ້ອງໄດ້ປິດໂຮງງານທີ່ມາເລເຊຍ ການລົບກວນຈາກໄພນໍ້າຖ້ວມຍັງເຮັດໃຫ້ບໍລິສັດໂຊນີຕ້ອງໄດ້ເລື່ອນການນຳສະເໜີຜະລິດ ຕະພັນໃໝ່ທີ່ສຳຄັນຊະນິດນຶ່ງນຳດ້ວຍ